HU Az Európai Unió Hivatalos Lapja C 432/16

Kérelem közzététele a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet 50. cikke (2) bekezdésének a) pontja alapján

(2014/C 432/09)

Ez a közzététel az 1151/2012/EU európai parlamenti és tanácsi rendelet (1) 51. cikke alapján jogot keletkeztet a kérelem elleni felszólalásra.

MÓDOSÍTÁS IRÁNTI KÉRELEM

A TANÁCS 510/2006/EK RENDELETE

a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (2)

MÓDOSÍTÁS IRÁNTI KÉRELEM A 9. CIKK ALAPJÁN

„PRESUNTO DE BARRANCOS”/„PALETA DE BARRANCOS”

EK-szám: PT-PDO-0105-0010-2010.7.7.

OFJ ( ) OEM ( X )

1. A termékleírás módosítással érintett szakaszcíme

—

☒

—

☒

—

☐

—

☐

—

☒

—

☐

—

☒

—

☐

—

☒

2. A módosítás típusa

—

☒

—

☐

—

☐

—

☐

3. Módosítás(ok)

3.1. A termék elnevezése

A „Paleta de Barrancos” elnevezés bevezetése, amint a „paletas” – érlelt mellső végtagok, eredeti nevén „Paleta de Barrancos” – bekerül a termékleírásba.

3.2. A termék leírása

A „Paleta de Barrancos” meghatározása bevezetésre kerül a termékleírásba, valamint az egységes dokumentumba. A „Paleta de Barrancos”-nak, akárcsak a nyersanyagok tulajdonságainak leírása részletes, mivel a sertés mellső végtagjaiból származik, míg a „Presunto de Barrancos”-t a hátsó végtagokból nyerik.

A „Paleta de Barrancos” mindenben megegyezik a „Presunto de Barrancos”-szal, kivéve a súlyát, hiszen ugyanannak az állatnak a mellső végtagjairól van szó, mint amelyből a „Presunto” származik.

A „Paleta de Barrancos” eleinte nem kapott oltalom alatt álló eredetmegjelölést, mivel korábban csupán házi fogyasztásra vagy azonnali helyi értékesítés céljából állították elő. A fogyasztási szokások megváltozásának következtében, és mert ez a kisebb húsdarab ugyanannak az előállítási módnak az eredménye – ezáltal ugyanazok a tulajdonságok jellemzik, mint a „Presunto de Barrancos”-t –, jelenleg gazdaságilag életképes és jó hírű, ugyanakkor nem áll az említett oltalom alatt.

A kérelem által elérhetővé válnak a termelők számára ezeknek az egyedi termékeknek a jobb azonosítására és terjesztésére megfelelő eszközök, ugyanakkor megóvja a termelőket a jogtalan felhasználástól.

A „Paleta de Barrancos” oltalom alá kerülésének lényege továbbá, hogy igazságos díjazást biztosítson a termelők számára, akik egyértelmű információkat adnak a termék egyedi tulajdonságairól és a földrajzi területtel való okozati kapcsolatról, ugyanakkor lehetővé válik a fogyasztók számára, hogy megbízható és biztos forrásból kapják ezeket a termékeket.

3.3. Az előállítás módja

Az alábbi táblázatnak megfelelően kifejezésre kerültek az állattartás különböző fázisainak időtartamára, táplálásuk eredetére és minőségére vonatkozó információk, hízlalási és véghízlalási időszakban minimum 60 napos makkon nevelés meghatározásával, amikor az állatok a szabadban legelnek a tölgyfaerdőkben, kizárólag a természeti erőforrásokból táplálkozva: füveket és makkot, mivel ez a fajta állattartás által érik el a „presunto” és a „paleta” kívánt tulajdonságait.

Fázis Időtartam A nyersanyag földrajzi területéről származó táplálékok Kismalac 45–60 nap Anyatej, kiegészíthető vegyes takarmánnyal Nevelkedés > 8,5 hónap Gabona, tarló, természetes és művelt legelők, táplálékok Hízlalás és véghízlalás (makkon nevelés) > 60 nap Kizárólag a tölgyfaliget terményei

A „Paleta de Barrancos” bevezetésének köszönhetően meghatározásra került a termék feldolgozási fázisainak időtartama. Az alábbi táblázat tartalmazza mindkét termék feldolgozási fázisainak időtartamát.

Eljárások Időtartam Presunto Paleta Sózás 1–1,5 nap/kg 1–1,5 nap/kg Tartósítás 25–45 nap 25–45 nap Szárítás-érlelés > 6 hónap > 4 hónap Érlelés > 6 hónap > 4 hónap

3.4. Címkézés

Attól függően, hogy „presunto”-ról vagy „paleta”-ról van szó, a címkén a következő feliratoknak kell szerepelniük: „Presunto de Barrancos – Oltalom alatt álló eredetmegjelölés”, vagy „Paleta de Barrancos – Oltalom alatt álló eredetmegjelölés”.

Kitörlésre került a felhasználhatóság minimális időtartama, a mennyiség meghatározása, a név, valamint az előállító nevének és székhelyének feltüntetése, tekintettel arra, hogy ezek szabályozva vannak a termékek címkézésére vonatkozó általános jogszabályokban. Az összetevők listája csak abban az esetben kötelező, ha a sonkát olajjal és őrölt borssal kezelik.

A nemzeti előírásoknak eleget téve kötelező lett a termék címkéjén a termék nevét és a hozzá tartozó említést tanúsító védjegy, az ellenőrző szerv, valamint a sorszám feltüntetése.

3.5. A szeletelésre, aprításra, csomagolásra vonatkozó egyedi szabályok

Mivel a vágási és szeletelési műveletek ellenőrzés mellett történnek, eltörölték az arra vonatkozó korlátozást, hogy ezeket a műveleteket milyen helyiségben végezzék, mert ez a termék tulajdonságait semmilyen módon nem befolyásolja, és mert a különböző előre jelzett megjelenési formák értékesítésének korlátozását jelenti.

3.6. Ellenőrző Szerv, Termelői Csoport

A termék megfelelőségéért felelős ellenőrző szerv az AGRICERT – Certificação de Produtos Alimentares Lda., az új termelői csoport pedig az ACPA – Associação de Criadores de Porco Alentejano.

EGYSÉGES DOKUMENTUM

A TANÁCS 510/2006/EK RENDELETE

a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (3)

„PRESUNTO DE BARRANCOS”/„PALETA DE BARRANCOS”

EK-szám: PT-PDO-0105-0010-2010.7.7.

OFJ ( ) OEM ( X )

1. Elnevezés

„Presunto de Barrancos”/„Paleta de Barrancos”

2. Tagállam vagy harmadik ország

Portugália

3. A mezőgazdasági termék vagy élelmiszer leírása

3.1. A termék típusa

1.2. osztály: Húsipari termékek (főzve, sózva, füstölve stb.)

3.2. Az 1. pontban szereplő elnevezéssel jelölt termék leírása

A „Presunto de Barrancos” az alentejo-i felnőtt sertésből (Sus ibericus) származó sózott, szárított, érlelt, nem füstölt comb. Az állatok levágása 12 és 20 hónapos életkor között történik.

Formája és külső megjelenése: a hagyományos vágási módnak megfelelően hosszú és hosszanti, stílusos vágás, csúcsosra darabolva, a külső bőr megtartásával. A túlzott zsírt el lehet távolítani, a könnyebb azonosítás érdekében, azonban a lábvégeket (köröm) mindig meghagyják.

Súlya legalább 5 kg, színe változatos az erőteljes rózsaszíntől a lilásvörösig. Szeleteléskor a zsír beszivárog az izomtömegbe. Legalább 6 hónapos szárítás-érlelési fázis, és minimum 6 hónapos pincében történt érlelés jellemzi.

A „Presunto de Barrancos” forgalomba kerülhet egészben vagy feldarabolva, csonttal vagy a nélkül, valamint szeletelve.

A „Paleta de Barrancos” az alentejo-i felnőtt sertésből (Sus ibericus) származó sózott, szárított, érlelt, nem füstölt mellső comb. Az állatok levágása 12 és 20 hónapos életkor között történik.

Formája és külső megjelenése: a hagyományos vágási módnak megfelelően hosszú és hosszanti, stílusos, lekerekített éles vágás a külső bőr megtartásával. A túlzott zsírt el lehet távolítani, a könnyebb azonosítás érdekében azonban a lábvégeket (köröm) mindig meghagyják.

Súlya legalább 3 kg, színe változatos az erőteljes rózsaszíntől a lilásvörösig. Szeleteléskor a zsír beszivárog az izomtömegbe. Legalább 4 hónapos szárítás-érlelési fázis, és minimum 4 hónapos pincében történt érlelés jellemzi.

A „Paleta de Barrancos” forgalomba kerülhet egészben vagy feldarabolva, csonttal vagy a nélkül, valamint szeletelve.

3.3. Nyersanyagok (kizárólag feldolgozott termékek esetében)

A „Presunto de Barrancos”/„Paleta de Barrancos” előállításához kizárólag a meghatározott földrajzi területen született, nevelkedett, táplált és levágott alentejo-i sertésfaj egyedei használhatók fel nyersanyagként.

Presuntos: 6 kg súlyt meghaladó friss comb.

Paletas: 4 kg súlyt meghaladó friss mellső comb.

3.4. Takarmány (kizárólag állati eredetű termékek esetében)

A kismalacok táplálása legalább 45 napig anyatejjel történik, amely kiegészíthető vegyes takarmánnyal. A leválasztást követően a malacok a növekedési fázisba érnek, amely az úgy nevezett makkon nevelés időszakáig tart. A növekedési fázis ideje szeptember-október, ezalatt az állatokat a meghatározott földrajzi területről származó gabonával, sűrítményekkel és tarlóval táplálják.

A hízlalás és véghízlalás fázisában valósul meg a makkon nevelés, ilyenkor az állatok jellemzően a szabadban legelnek a tölgyfaerdőkben, ennek következményeként kizárólag a természeti erőforrásokból táplálkoznak, vagyis füveket és makkot. Ez az időszak, október-november és január-február között, megegyezik a tölgyfa termésének, a makknak a természetes érési idejével. Az állatok legalább 60 napig ily módon a természetben tartózkodnak, így érik el a „presunto” és a „paleta” kívánt tulajdonságait.

Fázis Időtartam A nyersanyag földrajzi területéről származó táplálékok Kismalac 45–60 nap Anyatej, amely kiegészíthető vegyes takarmánnyal Növekedés > 8,5 hónap Gabona, tarló, természetes és művelt legelők, táplálékok Hízlalás és véghízlalás (makkon nevelés) > 60 nap Kizárólag a tölgyfaliget terményei

3.5. Az előállítás azon műveletei, amelyeket a meghatározott földrajzi területen kell elvégezni

A születés, a növekedés, az állatok tölgyfaerdőkben megvalósított hízlalása és véghízlalása, valamint az állatok levágása a nyersanyag előállítására meghatározott földrajzi területen történik. A gyártás vagy előkészítés, az érlelés és a szárítás a feldolgozásra meghatározott földrajzi területen valósul meg.

3.6. A szeletelésre, az aprításra, a csomagolásra stb. vonatkozó egyedi szabályok

Nem alkalmazható.

3.7. A címkézésre vonatkozó egyedi szabályok

Attól függően, hogy „presunto”-ról vagy „paleta”-ról van szó, a címkén a következő feliratoknak kell szerepelniük: „Presunto de Barrancos – Oltalom alatt álló eredetmegjelölés”, vagy „Paleta de Barrancos – Oltalom alatt álló eredetmegjelölés”.

4. A földrajzi terület tömör meghatározása

A nyersanyag előállításának földrajzi területe (megyék):

Alter do Chão, Castelo de Vide, Crato, Marvão, Nisa, Portalegre, Avis, Mora, Ponte de Sôr, Arronches, Campo Maior (S. João Baptista község kivételével), Elvas (S. Pedro község kivételével), Fronteira, Monforte, Borba, Estremoz, Sousel, Vila Viçosa, Arraiolos, Évora, Montemor-o-Novo, Portel, Vendas Novas, Viana do Alentejo, Alandroal, Mourão, Redondo, Reguengos de Monsaraz, Alcácer do Sal (S. Matias do Castelo község kivételével), Grândola (Melides község kivételével), Alvito, Beja, Cuba, Mértola, Vidigueira, Barrancos, Moura, Serpa, Aljustrel, Almodôvar, CastroVerde, Ferreira do Alentejo, Ourique, Odemira (Vila Nova de Mil Fontes és S. Teotónio község kivételével), Santiago de Cacém (Santo André község kivételével) és Sines.

A feldolgozás földrajzi területe (megye): Barrancos.

5. Kapcsolat a földrajzi területtel

5.1. A földrajzi terület sajátosságai

A terület magas fekvésének, valamint talajtani és éghajlati jellemzőinek köszönhetően az Ibériai-félsziget délnyugati részén egy sajátságos agrárerdészeti legeltető rendszer, a tölgyfaliget alakult ki.

Ezt a világon egyedülálló ökológiai rendszert az alacsony csapadékmennyiségnek köszönhetően terjedelmes tölgyesek, szárazságtűrő növényzet és fűréteg jellemzi.

Az uralkodó fajoktól függően a tölgyfaliget állhat paratölgyből (Quercus suber), magyaltölgyből (Quercus rotundifolia), vagy ezek összességéből. Földrajzi eloszlása a tengerparttól a félsziget belseje felé haladva változó, mivel az Atlanti-óceán befolyásolja az éghajlati feltételeket, így az előforduló növényfajokat is. A paratölgy (Quercus suber) nyugat felé, míg a magyaltölgy (Quercus rotundifolia) inkább a keleti részen uralkodó faj.

Az országunk déli részét meghatározó, jól ismert paratölgyes és magyaltölgyes tájak, amelyeket enyhén hullámos tereprajz, köves altalaj és alacsony termékenységű talaj jellemez, legjelentősebb erénye az erdős legelők kihasználhatósága. A növénytakaró alatt gyér és spontán növényzet van, amit a sertések felhasználnak táplálkozásuk során. Ez az ökológiai rendszer hozzájárul a talaj fenntartásához és megóvja azt az eróziótól, ugyanakkor nagyon fontos táplálékot biztosít: a makkot.

Barrancos megye tengerszint feletti magasságának (350 méter), valamint a Serra Morena hegység, az Ardilla és a Murtigão folyó közelségének köszönhetően egyedi talajtani és éghajlati tulajdonságokkal rendelkezik.

Magas elhelyezkedésének köszönhetően mediterrán mikroklíma jellemzi, északnyugati és nyugati uralkodó széllel, melynek maximum erőssége 60 km/h, 70 %-os éves relatív páratartalommal, júliusban és augusztusban mért 38–40 °C-os legmagasabb, valamint decemberben és januárban mért 3–5 °C-os legalacsonyabb hőmérséklettel.

Ez a mikroklíma hozzájárul ahhoz, hogy a „presuntos” és a „paletas” szárítása és érlelése természetes körülmények között, füstölés nélkül történhessen, ami az ország fennmaradó területein általánosan alkalmazott eljárás a sonka előállítása során.

Ez a különleges előállítási eljárás a megbízható, állandó, gyakorlatilag módosítás nélkül fennmaradt helyi módszerekből fejlődött ki.

5.2. A termék sajátosságai

A „Presunto de Barrancos”/„Paleta de Barrancos” természetes érlelés által készül, Barrancos megye mikroklímájában. A nyári időszakban tapasztalt magas hőmérsékletnek köszönhetően a „presunto” és a „paleta” fokozatosan elkezd izzadni, ilyenkor az olajsav beszivárog az izomrostokba, így a húsdarabot teljes hosszában sajátságos esszencia járja át, egyedi tulajdonságok és ízek, mint a zsírosság, a lágyság és a jellegzetes aroma.

Ezeket a termékeket kizárólag olyan genetikai tulajdonságokkal rendelkező alentejo-i sertésfaj egyedeiből nyerik, amelyek hozzájárulnak a zsír izomközi beszivárgásához, ez eredményezi a termék sajátságos márványos megjelenését.

Íze lágy és kellemes, enyhén sós, néha kissé csípős, nagyon puha és lédús. Ízletes, textúrája enyhén rostos, ezáltal elég puha. Zsírja csillogó, gyöngyházhatású, fehér, aromás, kellemes ízű. Állaga a tápláléknak és a bevitt makk mennyiségének függvényében változó.

5.3. A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti ok-okozati kapcsolat

Az alentejo-i sertés kiemelkedően jól használja fel a tölgyesek terményeit, és leghatékonyabban alakítja át hússá azokat. A természeti adottságok ilyen módú kivételes felhasználása, valamint a faj sajátságos metabolikus tulajdonságai meghatározóak az egyedi tulajdonságokkal rendelkező nyersanyag kialakulásában. Mindez szorosan összefügg az egyedi földrajzi környezettel, ami alapvető háttere a „Presunto de Barrancos” és a „Paleta de Barrancos” előállításának.

A nyersanyag előállításának földrajzi területe tehát megegyezik azokkal a megyékkel, és egyben azokra korlátozódik, ahol az uralkodó növényzet a paratölgyesek és a magyaltölgyesek, ezáltal meghatározzák az alentejo-i sertésállomány eloszlását.

A „presuntos”-hoz és a „paletas”-hoz kiválogatott, makkon nevelt és születésüktől kezdve ellenőrzött állatok húsa egyedi minőségi jellemzőkkel rendelkezik, ami a bánásmóddal és a sertések táplálkozásával van összefüggésben. Ezeket az állatokat legelő életmódban, extenzív makkon nevelésben részesítik, melynek során a makk meghatározó szerepet tölt be a lágy és telítetlen zsírsavakban gazdag zsír kialakulásában.

A gyártás vagy előállítás meghatározott földrajzi területének mikroklímája hozzájárul ahhoz, hogy a „presuntos” és a „paletas” szárítása és érlelése természetes körülmények között, az ország egyéb, sonkát előállító területein szokásos gyakorlattól eltérően füstölés nélkül történhessen, ez eredményezi a többi sonkától eltérő tulajdonságokkal rendelkező terméket.

A feldolgozás földrajzi területének éghajlati jellemzői elősegítik, hogy a feldolgozási folyamat természetes éghajlati körülmények között történhessen, hosszú ideig tarthasson, olyan hőmérséklet és páratartalom mellett, amelyeknek köszönhetően meglehetősen jellegzetes szerkezetű, aromájú és ízű, egyedi hírnévvel rendelkező terméket kapunk.

http://www.dgadr.mamaot.pt/images/docs/val/dop_igp_etg/Valor/CE_Presunto_Paleta_Barrancos_DOP.pdf

(1) HL L 343., 2012.12.14., 1. o.

(2) HL L 93., 2006.3.31., 12. o. A rendeletet felváltotta az 1151/2012/EU rendelet.

(3) A rendeletet felváltotta az 1151/2012/EU rendelet.